# Chanel Contos

Chanel Contos (Austràlia) és una estudiant australiana i activista pel consentiment sexual. Contos es va fer coneguda mundialment el 2021, després d'una gran quantitat de respostes a la seva sol·licitud perquè dones joves australianes informessin sobre les seves experiències d'agressió sexual.

## Educació

Contos va créixer primer a Glenorie i després es va traslladar a Vaucluse, un suburbi ric prop de Sydney. Es va graduar a l'escola Kambala de Sydney. En acabat va estudiar a la Universitat de Nova Gal·les del Sud per obtenir una llicenciatura en Comerç/Arts, Sistemes d'Informació i Estudis de Desenvolupament. El 2020 va començar un màster en gènere i educació a la University College London.

## Activisme

El febrer de 2021, Contos va iniciar una enquesta a Instagram demanant històries de dones joves australianes que havien estat agredides sexualment. Després d'una gran quantitat de respostes, va iniciar la pàgina web Teach Us Consent, que va acollir una petició en línia per demanar educació sobre el consentiment sexual a les escoles australianes. La petició va generar una forta resposta, amb més de 44.000 signatures en un mes després del seu llançament, juntament amb més de 5.000 històries d'agressions sexuals.
El març de 2021, la unitat de delictes sexuals de la Policia de Nova Gal·les del Sud va col·laborar amb Contos per demanar a les dones joves que havien presentat testimonis d'agressió al web de Contos que també fessin informes informals al departament de policia de NSW. A l'abril de 2021, Contos va proposar que es creés un lloc anònim en línia per permetre a les joves víctimes d'agressions sexuals denunciar les agressions a la policia australiana. El maig de 2021, el primer ministre australià Scott Morrison es va comprometre a reunir-se amb Contos per parlar de l'educació sobre el consentiment sexual.

## Reconeixements

Als premis australians dels drets humans del 2021, Chanel va guanyar la medalla dels drets humans dels joves. Va ser honrada també com una de les 100 dones de la BBC el 2022.

## Referències

* 1 2 Kwai, Isabella. «Push to Improve Sex Ed in Australia Comes From 10,000 Miles Away». The New York Times, 15-10-2021. Arxivat de l'original el 16 octubre 2021. [Consulta: 16 octubre 2021].
* 1 2 3 4 Chrysanthos, Natassia. «It started on Instagram. Now Chanel’s petition is leading a sex education revolution» (en anglès). The Sydney Morning Herald, 05-03-2021. Arxivat de l'original el 12 setembre 2021. [Consulta: 16 octubre 2021].
* 1 2 «Here's Why Chanel Contos Is Making Headlines» (en anglès americà). Girlfriend. Arxivat de l'original el 18 març 2021. [Consulta: 16 octubre 2021].
* 1 2 Thompson, Courtney. «She Started A Reckoning, But Chanel Contos Isn't Finished Yet» (en anglès). Marie Claire, 29-06-2021. Arxivat de l'original el 29 juny 2021. [Consulta: 16 octubre 2021].
* ↑ «Sex education: Could a program in Mexico City provides a blueprint for Australia?». Monash Lens, 12-03-2021. Arxivat de l'original el 16 octubre 2021. [Consulta: 16 octubre 2021].
* ↑ Chrysanthos, Natassia. «Hundreds of Sydney students claim they were sexually assaulted» (en anglès). The Sydney Morning Herald, 19-02-2021. Arxivat de l'original el 24 agost 2021. [Consulta: 16 octubre 2021].
* ↑ Chrysanthos, Natassia. «‘We will listen’: Police and consent activist launch operation to urge victims to come forward» (en anglès). The Sydney Morning Herald, 23-03-2021. Arxivat de l'original el 11 juny 2021. [Consulta: 16 octubre 2021].
* ↑ Sakkal, Paul. «‘Not about sending teenagers to jail’: Chanel Contos pushes for new sex crimes reporting» (en anglès). The Age, 03-04-2021. Arxivat de l'original el 29 abril 2021. [Consulta: 16 octubre 2021].
* ↑ «Chanel Contos to meet Scott Morrison to discuss sex consent education reforms» (en anglès). the Guardian, 20-05-2021. Arxivat de l'original el 9 setembre 2021. [Consulta: 16 octubre 2021].
* ↑ «2021 Human Rights Award winners announced». Australian Human Rights Commission. [Consulta: 18 setembre 2022].
* ↑ «BBC 100 Women 2022: Who is on the list this year?» (en anglès britànic). BBC News. [Consulta: 7 desembre 2022].